《送权守解印趋阙》
宋代·李新

欲挽行人入醉乡，残春岐路日偏长。
花容贴雨蜂儿静，麦浪翻风燕子凉。
心计已高刘晏幕，恩波终载召公棠。
去思正伴东溪水，听得潺湲更断肠。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。